b"\n_START_ARTICLE_\nMonestir de Hilandar\n_START_SECTION_\nArt i rel\xc3\xadquies\n_START_PARAGRAPH_\nEntre les nombroses rel\xc3\xadquies i objectes sagrats conservats a Hilandar es troba la icona de la Theotokos de l'Acatist; la seva festivitat se celebra el 25 de gener en el calendari gregori\xc3\xa0, el 12 de gener en el juli\xc3\xa0. El monestir tamb\xc3\xa9 posse\xc3\xafx una icona de la Theotokos de les tres mans (Bogorodica Trojeru\xc4\x8dica), tradicionalment associada a una miraculosa curaci\xc3\xb3 d'una ferida de Joan Damasc\xc3\xa8, a l'entorn de l'any 717. Joan es va fer monjo al monestir de Mar Saba, als afores de Jerusalem, i va fer donaci\xc3\xb3 de la icona a la seva comunitat mon\xc3\xa0stica. Posteriorment va ser donat a sant Sava i va passar a ser part de les rel\xc3\xadquies del monestir d'Hilandar quan els otomans van envair S\xc3\xa8rbia. Una c\xc3\xb2pia va ser-ne enviada a R\xc3\xbassia el 1661, on ha estat molt venerada per l'Esgl\xc3\xa9sia ortodoxa russa. La icona t\xc3\xa9 dues dates de celebraci\xc3\xb3: el 28 de juny (11 de juliol en el calendari gregori\xc3\xa0), i el 12 de juliol (el 25 de juliol) en el calendari gregori\xc3\xa0)."